Den Vest-Sjællandske Avis, 1817-07-31
Oversigt over Dagens udenlandske Nyheder. Man hører intet fra den gamle Napoleon, og kun lidt fra den unge; dog saa meget, at den unge Prins af Parma faaer, naar dette Hertugdømme, efter hans Moders Død, engang falder tilbage til Dronningen af Etrurien, de Appanager i Bøhmen, som tilforn tilhørte Storhertugen af Toscana, og hvis aarlige Revenne anslaaes til 7000,000 Franker; Toscana faaer i dets Sted Lucca. – Den østerrigske Keiser og Keiserinde fortsætte deres Reise i Gallizien; den 5te Juli besaae de, de mærkværdige Saltværker i Wieliczka, de steege 130 Favne ned i disse underjordiske Skatkamre, gik igiennem alle Gangene, og besaae den Sal og det skiønne Capel, som er bygget af Steensaltet. Alt var herligt oplyst; ved en dyb underjordisk Søe, blev et prægtigt Fyrværkerie afbrændt, deres Majestæter opholdt sig halvtredie Time i denne fortryllende Nedgang til Underverdenen. - Ved Princesse Charlottes Jndtog i Petersborg, paraderede 60000 Mand; efterat hun havde antaget den græske Religions-Bekiendelse, sluttede hun Ceremonien med at kysse de hellige billeder; da hun traadte ind i Sommerpalladset Pavlovsk, fandt hun de Gemakker, som vare bestemte til hendes Boepæl, ligesaadan indrettede, som de hun besad i Berlin, ogsaa vare de decorerede med hendes Yndlingsblomster. Hendes Brudekiole, som var af Sølvstof, tog hun paa den Dag, da hun holdt sit Jndtog i St. Petersborg, eftersom Enke-Keiserinden havde taget sig paa at ville sørge for hendes Klædedragt paa Formælingsdagen. Der gives imidlertid ingen Princesse Charlotte mere; thi ved sin Overgang til den græske Kirke, har hun antaget Navnet Alexandra Ferodorovna. – Hendes Broder Kronprinsen af Preussen, giør i denne Sommer en Reise til de preussiske Rhinlande; han er kommen til Maints da han passerede Halle, bragde de Studerende ham ved Fakkelskin, og i et høitideligt Optog at leve høit, et brugeligt Biefalds=Raab ved de tydske Universiteter. – Den 14de Juli har Kongen af Sverrig ladet Prins Oscar kalde til sig, og anviist ham Plads i Statsraadet ved Siden af sig, hans Fader Kronprinsen førte ham ind i denne høie Forsamling. - Prins Gustavson (den forrige Konge af Sverrig) har forladt Frankfort for at tage sin Boepæl i Hanau. – Den gamle Pave er meget svagelig, man meener at han har Vattersot i Brystet; saa det er at vente, at St. Peders Stoel vil snart blive ledig. Døden skaaner Palladset saa lidet som Hytten; den 15de Juli tog den i sine Arme den bekiendte Baronesse v. Stael, den berømte Neckers Datter, een af de meest udmærkede Skribentinder. - Den afdøde Hertug af Northumberland, efterlod sin ældste Søn en aarlig Jndtægt af 80,000 Pund Sterling, (en Bagatel af 400,000 Rd. i rede Sølv), hans to andre Børn maatte lade sig afspise med Lumpne 10,000 Pund Sterling til hver. - Det engelske Blad Coureren fortæller: at den danske Fregat Minerva, seilede den 7de Mai med en Lots igiennem Canalen; som Natten og ved taget Veir seilede den en Fiskerbaad omkuld, da denne ikke havde Lys ombord. En Mand blev reddet; men en anden druknede til ligemed to Skibsdrenge. Saasnart Hs. Majestæt erfarede dette, lod han udbetale til Baadens Eier, dens fulde Værd, og give den Mand som blev reddet 20 Guineer for Tabet af sin Klædning; ogsaa er den Mands Familie, som uheldigviis omkom, lovet en Understøttelse. Dette skiønne Træk siger Coureren, fortiener at giøres almindeligt bekiendt.